[{"text_idx": "#000000", "text": "Kuidas panna kass vaid talle ma\u0308a\u0308ratud kohti kratsima?"}, {"text_idx": "#000001", "text": "Ehita / osta oma kassile sobiv kratsipost."}, {"text_idx": "#000002", "text": "Kratsipost peaks olema va\u0308hemalt sama ko\u0303rge, kui ennast ta\u0308ies pikkuses va\u0308lja sirutanud kass, et kiisu saaks kratsimisest kogu mo\u0303nu ka\u0308tte.\nKratsipost peaks asuma ka\u0308idavas kohas - na\u0308iteks sellesama lemmik-diivani la\u0308histel. Kindlasti tasub kratsipuid hoida just neis ruumides, kus kass rohkem viibib.\nSuuremas elamises vo\u0303iks olla rohkem kui u\u0308ks lubatud kratsikoht, kuna kratsimise eesma\u0308rk on ka oma lo\u0303hnaga elamise \"ma\u0308rgistamine\". Mitme korrusega elamus vo\u0303iks kratsipuu olla igal korrusel. Ka mitme kassiga peres vo\u0303ib mo\u0303ni egoistlikum kass eelistada isiklikku kratsipuud.\nKratsipuu peaks olema stabiilne, ei tohiks libiseda po\u0303randal ega ko\u0303ikuda alusel. Lisaks ei tohiks see kassile ka suuremas ma\u0308nguhoos peale kukkuda, sest muidu vo\u0303ib kass va\u0308ga kergelt kratsipuud pelgama hakata.\nKratsipuu materjal peaks olema naturaalne ja kare. Kunstko\u0308ied enamustele kassidele va\u0308ga ei meeldi, pehme tekstiil ka mitte.\nKo\u0308itest keeratud kratsipuu vahedesse saab edukalt peita kassimaiuseid, nii on kratsimine kiisule topelt-ahvatlev."}, {"text_idx": "#000003", "text": "Vo\u0303id panna kratsipuule paar tilka palderjani vo\u0303i pihustada catnipi-laadseid tooteid. Ja\u0308lgi, et nendega u\u0308le ei pingutaks, muidu on sellel vastupidine efekt.\nKui Su kass eelistab ma\u0308ngida just Sinuga, siis kratsi temaga koos. Alustuseks vo\u0303id o\u0303rnalt asetada kassi ka\u0308pad kratsipostile ning kui ta seal automaatselt paar to\u0303mmet teeb, kiida teda taevani! Kassidele meeldib, kui neid kiidetakse. Seega, mida rohkem Sa kiidad teda o\u0303iges kohas kratsimise eest, seda rohkem ta armastab just seda kohta ja seal kraapimist. Oh neid ta\u0308helepanumaiaid elukaid...\nMa\u0308ng! Kui Su kass armastab no\u0308o\u0308rijuppide, sulepulkade jms ma\u0308ngida - meelita ta kratsipuud kasutama ma\u0308nguga.\nSo\u0303bralike kassidega on va\u0308ga efektiivne kindla \"ei\" u\u0308tlemine ning seeja\u0308rel nende o\u0303igele kratsipuule to\u0303stmine. Kui ta seal automaatselt kratsimist ja\u0308tkab, ja\u0308tka ka Sina kiitusega.\nA\u0308ra riidle kassiga kunagi, kui ta lubatud kratsipuul istub vo\u0303i kratsib - isegi kui ta enne pahandust tegi. Kratsipuu ja selle pesad peaksid olema tema lemmikkohad, kus alati elu on ilus ja tuju hea.\nKiitus - laitus. Just esimesed pa\u0308evad on ko\u0303ige olulisemad. Keela koheselt, kui kiisu valet kohta kratsib ja alati, kui ma\u0308rkad teda kratsipuud kratsimas, kiida hoolega, et ta Sul nii tubli on. Kiita vo\u0303ib alati - nii juhtub to\u0303ena\u0308oliselt, et kiisu ta\u0308helepanu pu\u0308u\u0308dmiseks ei aja mitte asju kapi pealt alla, vaid la\u0308heb kratsipuud kraapima, sest teab, et nii saab ta kiita ja temaga tegeletakse."}, {"text_idx": "#000004", "text": "Kuidas kaitsta diivanit ja muid esemeid kratsimise eest?"}, {"text_idx": "#000005", "text": "Ma\u0308rgid, et Su kassil on valus"}, {"text_idx": "#000006", "text": "Kui koju tuleb teine kass...\nKuidas valmistada ise soodsalt ja kiirelt kassile ..."}]